STS-130

|thumb|right|Insigne vaan de STS-130 missie
|-
|thumb|right|De Tranquility module
|-
|thumb|right|Cupola
|}
STS-130, ofwel voloet Space Transportation System 130, is 'n Space Shuttlemissie nao 't International Space Station. De missie weurt oetgeveurd door de Space Shuttle Endeavour. Op 7 fibberwarie 2010 zouw d'n Endeavour gelanceerd weure, mer door teväöl bewolking is dat oetgestèld. De volgende poging 8 fibberwarie, um 04:14:08 EST (10:14:08 Nederlandsen tied) lökde wel. Nao dees missie gief 't nog veer missies veurtot de Space Shuttles mèt pensioen goon.

Op 6 jannewarie 2010 um 4:13 oor EST (10:13 Nederlandsen tied) begós de reis vaan 't Vehicle Assembly Building nao lanceerplatform 39A, boe heer aonkaom um 10:37 oor EST (16:37 Nederlandsen tied).

De primair vrach is de Tranquility module en de Cupola, 'n observatieoonderdeil mèt zès vinsters aon de zijkante en nog eint in 't midde, boedoor 360 graode roond geloerd kin weure aon de boetekant van 't ISS. De vörm vaan de Cupola is trök te vinde in 't insigne.

 Bemanning 
De bemanning besteit oet 6 persoene: commandant George D. Zamka, piloot Terry Virts, en de missie specialiste Kathryn P. Hire, Stephen Robinson, Nicholas Patrick en Robert L. Behnken. Veur Terry Virts is 't de ierste ruimtevlöch.

 De missie 
Nao de lancering op 8 fibberwarie heet d'n Endeavour aon 't ISS gekoppeld op 10 fibberwarie. D'r höbbe drei ruimtewandelinge plaotsgevoonde (op daag 5, 7 en 10), die in 't teike stoonte vaan 't koppele vaan de Tranquility module en de Cupola module. Op daag 7 woort bekind tot de missie mèt einen daag verlengk zouw weure. De landing voont plaots op 21 fibberwarie 2010 um 22:22:10 EST (4:22:10 Nederlandsen tied), boemèt de totale lengde vaan de missie oetkump op get mie es 13 daog en 18 oor.

 Referenties 

categorie:Space Shuttlemissies